
BIRŽŲ LOPŠELIO-DARŽELIO „DRUGELIS“

 DIREKTORIUS
ĮSAKYMAS
DĖL BIRŽŲ LOPŠELIO-DARŽELIO „DRUGELIS“

 DARBO APMOKĖJIMO SISTEMOS PATVIRTINIMO
2026 m. rugsėjo 1 d. Nr. P - 271
Biržai

Vadovaudamasis Lietuvos Respublikos biudžetinių įstaigų įstatymo 11 straipsnio 1 dalies 4 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymo I skyriaus 4 straipsnio 1 dalimi, III skyriumi (nauja redakcija, Nr. XIV-2341, 2026-01-01, paskelbta TAR 2023-12-28, i. k. 2023-25599) ir atsižvelgdamas į Biržų lopšelio-darželio „Drugelis“ darbo tarybos 2026 m.  rugsėjo 1 d. protokolą Nr. 6:
1. T v i r t i n u  Biržų lopšelio-darželio „Drugelis“ Darbo apmokėjimo sistemą, taikant ją nuo 2026 m. rugsėjo 1 d. (pridedama).

2. Į p a r e i g o j u sekretorę Dalią Stankevičienę Darbo apmokėjimo sistemą paskelbti Biržų lopšelio-darželio „Drugelis“ interneto svetainėje www.lddrugelis.lt ir apie jos paskelbimą informuoti darbuotojus.
3. Pripažįstu netekusiu galios Biržų lopšelio-darželio „Drugelis“ 2026 m. sausio 5 d. įsakymą Nr. P-1 „Dėl Biržų lopšelio-darželio „Drugelis“ darbo apmokėjimo sistemos patvirtinimo“.
Lopšelio-darželio direktorius                                                                                                Andrius Taura
PATVIRTINTA
Biržų  lopšelio-darželio „Drugelis“ 
direktoriaus 2026 m. rugsėjo 1 d. 

įsakymu Nr. P - 271
BIRŽŲ LOPŠELIO-DARŽELIO „DRUGELIS“ 

DARBO APMOKĖJIMO SISTEMA 
I SKYRIUS
BENDROSIOS NUOSTATOS
1. Biržų lopšelio-darželio „Drugelis“ (toliau – Lopšelis-darželis) darbuotojų darbo apmokėjimo sistema (toliau – Sistema) reglamentuoja darbuotojų darbo apmokėjimo tvarką, detalizuoja pareiginės algos nustatymo kriterijus, darbo užmokesčio apskaičiavimą esant nukrypimams nuo normalių darbo sąlygų, atsiskaitymo su darbuotojais terminus, nustato darbuotojų kategorijas pagal pareigybes, nurodo kiekvienos pareigybės apmokėjimo formas ir darbo užmokesčio dydžius, papildomo apmokėjimo skyrimo pagrindus ir tvarką.
2. Šios sistemos nuostatos parengtos vadovaujantis Lietuvos Respublikos darbo kodeksu ir jį įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu (toliau – DAĮ), Lopšelio-darželio darbo tvarkos taisyklėmis ir yra suderintos su kitais Lopšelio-darželio lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
3. Darbuotojų darbo užmokestį sudaro:
3.1. pareiginė alga;
3.2. priemokos;
3.3. mokėjimas už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, budėjimą;
3.4. pinginė išmoka už atliktą darbą, nustatyta šalių susitarimu ar mokama pagal darbo teisės normas;
3.5. kintamoji dalis, atsižvelgiant į jo praėjusių metų veiklos vertinimą, pagal DAĮ nustatytą tvarką.
4. Lopšelio-darželio darbuotojų pareiginė alga nustatoma pareiginės algos koeficientais. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis. Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.
II SKYRIUS
DARBO APMOKĖJIMO ORGANIZAVIMAS
I SKIRSNIS
DARBO UŽMOKESTIS. NEKVALIFIKUOTAS DARBAS
5. Konkretūs valandiniai tarifiniai atlygiai, mėnesinės algos, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.
6. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybės aprašymuose ir/arba darbo sutartyse.
7. Lopšelyje-darželyje D lygio – pareigybėms, kurioms netaikomi išsilavinimo ar profesinės kvalifikacijos reikalavimai, taikoma Lietuvos Respublikos Vyriausybės patvirtinta minimalioji mėnesinė alga (MMA).
8. Minimalus darbo užmokestis – mažiausias leidžiamas atlygis už nekvalifikuotą darbą darbuotojui atitinkamai už vieną valandą ar visą kalendorinio mėnesio darbo laiko normą.
9.  Pareigos Lopšelyje-darželyje, priskirtinos prie nekvalifikuotų darbų, yra šios: pagalbinis darbininkas, valytojas, kiemsargis.
IISKIRSNIS
MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES IR VIRŠVALANDINĮ DARBĄ, BUDĖJIMĄ
10. Už darbą poilsio dieną, kuri nenustatyta pagal darbo grafiką, švenčių dieną mokamas dvigubas darbuotojų darbo užmokestis.
11. Už darbą naktį ir viršvalandinį darbą mokamas pusantro darbuotojo darbo užmokesčio dydžio užmokestis. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį, mokamas dvigubas darbuotojo darbo užmokestis, o už viršvalandinį darbą švenčių dienomis – dviejų su puse darbuotojo darbo užmokesčio dydžių užmokestis.
12. Darbuotojo prašymu darbo poilsio ar švenčių dienomis laikas ar viršvalandinio darbo laikas, padaugintas iš 11-12 straipsniuose nustatyto atitinkamo dydžio, gali būti pridedamas prie kasmetinių atostogų laiko.
13. Dirbant daugiau nei vienu etatu tose pačiose pareigose, už viršvalandinį darbą mokamas pusantro darbuotojo darbo užmokesčio dydžio užmokestis. Su darbuotoju sutarus dėl padidinto darbo masto, darbas nelaikomas viršvalandiniu ir darbuotojui mokamas įprastasis darbo užmokestis.
III SKIRSNIS
DARBAS NE VISO DARBO LAIKO SĄLYGOMIS. DARBO LAIKO APSKAITA
14. Susitarus su darbuotoju, kad jis dirbs ne visą darbo laiką, darbo užmokestis mokamas proporcingai dirbtam laikui.
15. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
16. Darbo laiko apskaita tvarkoma Lopšelio-darželio direktoriaus įsakymu patvirtinta tvarka nustatytos formos darbo laiko apskaitos žiniaraščiuose.
17. Darbuotojas, atsakingas už darbo laiko apskaitos žiniaraščių pildymą, paskiriamas Lopšelio-darželio direktoriaus įsakymu.
18. Užpildytus ir atsakingo asmens pasirašytus darbo laiko apskaitos žiniaraščius tvirtina Lopšelio-darželio direktorius.
19. Patvirtinti darbo laiko apskaitos žiniaraščiai pateikiami Lopšelio-darželio vyr. buhalterei paskutinę einamojo mėnesio darbo dieną.
IV SKIRSNIS
KASMETINIŲ ATOSTOGŲ APMOKĖJIMAS
20. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
21. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.
22. Dėl darbo funkcijų sujungimo darbuotojams, turintiems teisę į skirtingos trukmės atostogas, atostogos gali būti suteikiamos kartu arba atskirai šalių susitartu būdu ir atitinkamai apmokamos.
23. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija teisės aktų nustatyta tvarka.
24. Darbuotojams išmokėtos premijos, priedai, už atliktą darbą, nustatytą šalių susitarimu, ar mokama pagal darbo teisės normas, ar pagal šią darbo apmokėjimo sistemą, yra įprastinė darbo užmokesčio dalis įtraukiama apskaičiuojant vidutinį darbo užmokestį.
V SKIRSNIS
DARBUOTOJŲ SKATINIMAS, PRIEMOKŲ IR MATERIALINIŲ PAŠALPŲ MOKĖJIMO TVARKA IR SĄLYGOS
25. Už nepriekaištingą pareigų atlikimą Lopšelio-darželio darbuotojas gali būti skatinamas DAĮ nustatyta tvarka.
25.1. Lopšelio-darželio darbuotojai gali būti skatinami šiomis skatinimo priemonėmis:
25.1.1. padėka;
25.1.2. iki 2 pareiginių algų dydžio pinigine išmoka už asmeninį išskirtinį indėlį įgyvendinant Lopšeliui-darželiui nustatytus tikslus arba už pasiektus rezultatus ir įgyvendinant uždavinius (tačiau ne dažniau kaip du kartus per kalendorinius metus);
25.1.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
25.1.4. Lietuvos Respublikos darbo kodekse nustatytų švenčių dienų progomis iki 100 proc. pareiginės algos dydžio priedą, priklausomai nuo turimo darbo užmokesčio fondo.
                25.1.5. vienkartine pinigine išmoka – iki 15 procentų darbuotojo pareiginės algos dydžio – už darbuotojo papildomą indėlį į Lopšelio-darželio veiklą, darbuotojo profesinį tobulėjimą ir Lopšelio-darželio reprezentavimą, kai: 
                 25.1.5.1. darbuotojas tinkamai pasirengia ir aktyviai dalyvauja miesto švenčių, renginių ir kitose oficialiose miesto veiklose, atstovaudamas Lopšeliui-darželiui;

                25.1.5.2. darbuotojas rengia ir skaito pranešimus konferencijose, seminaruose, metodiniuose renginiuose ar kituose profesiniuose renginiuose, atstovaudamas Lopšeliui-darželiui;

                25.1.5.3. darbuotojas baigia bakalauro ar magistro studijas ir įgyja atitinkamą kvalifikacinį laipsnį, jeigu įgytas papildomas aukštasis išsilavinimas yra susijęs su darbuotojo profesine veikla, einamomis pareigomis ar prisideda prie Lopšelio-darželio veiklos kokybės gerinimo.

25.2. Prie 25.1.2. – 25.1.4. punktuose nustatytų skatinimo priemonių papildomai gali būti skiriama padėka.
25.3. Lopšelio-darželio darbuotojai, jeigu buvo nustatyta, kad per paskutinius 6 mėnesius jie padarė darbo pareigų pažeidimą, neskatinami, išskyrus atvejų, kai darbuotojo veikla įvertinama kaip viršijanti lūkesčius.
26. Priemokos:
26.1. darbuotojui gali būti skiriamos šios priemokos:
26.1.1. už pavadavimą, kai raštu pavedama laikinai atlikti kito darbuotojo pareigybei nustatytas funkcijas; 
26.1.2. už papildomų raštu suformuluotų užduočių atlikimą, kai dėl to viršijamas įprastinis darbo krūvis arba kai atliekamos pareigybės aprašyme nenumatytos funkcijos; 
26.1.3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė. 
26.2. Kiekviena priemoka nurodyta 26 – ame punkte, negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.
26.3. Priemokos dydį nustato darbuotoją į pareigas priimantis asmuo.
27. Už kito darbuotojo pavadavimą mokama:
27.1. mokytojams – nesutampančiu su jo darbo grafiku metu mokama už faktines pavaduotas valandas (užsiėmimus); 
27.2. apmokėjimo suma už dirbtą laiką gaunama vienos valandos įkainį padauginus iš vaduotų valandų skaičiaus;
27.3. valandos įkainis skaičiuojamas naudojant vidutinį darbo dienų skaičių pagal formulę: V= (K x 1798 eurai)/ M x 7,2 val. (čia V-valandos įkainis, K-mokytojui nustatytas pareiginės algos koeficientas, M - vidutinis atitinkamų kalendorinio mėnesio darbo dienų skaičius. 7,2 - pilno etato darbo dienos valandų skaičius). Vidutinis mėnesio darbo dienų skaičius tvirtinamas Lietuvos Respublikos socialinės apsaugos ir darbo ministro įsakymu kiekvieniems kalendoriniams metams, todėl kalendorinių metų sausio mėnesį valandos įkainis gali būti perskaičiuojamas iš naujo ir gali skirtis;
27.4. kitiems darbuotojams mokama vadovaujantis šios sistemos 27 punktu.
28. Priemokos skiriamos direktoriaus įsakymu.
29. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.
30. Materialinės pašalpos:
30.1. Darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti biudžetinės įstaigos darbuotojai, ligos ar mirties, stichinės nelaimės ar turto netekimo, gali būti skiriama iki 5 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
30.2. Mirus Lopšelio-darželio darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui) iš biudžetinei įstaigai skirtų lėšų gali būti išmokama iki 5 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
30.3. Materialinę pašalpą Lopšelio-darželio darbuotojams, išskyrus direktorių, skiria Lopšelio-darželio direktorius iš Lopšeliui-darželiui skirtų lėšų.
VI SKIRSNIS
DARBO UŽMOKESČIO MOKĖJIMO TERMINAI, TVARKA
31. Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo – kartą per mėnesį.
32. Už darbą per kalendorinį mėnesį: avansas mokamas iki einamo mėnesio 21 dienos, darbo užmokestis - iki sekančio mėnesio 7 d, jeigu darbo teisės normos ar darbo sutartis nenustato kitaip.
33. Darbo užmokestis mokamas bankiniu pavedimu pervedant lėšas į darbuotojo nurodytą asmeninę sąskaitą banke.
34. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
35. Ne rečiau kaip kartą per mėnesį darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.
36. Darbuotojui raštiškai prašant, darbdavys išduoda darbuotojui pažymą apie darbą Lopšelyje-darželyje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.
VII SKIRSNIS
      IŠSKAITOS IŠDARBO UŽMOKESČIO
37. Išskaitos gali būti daromos šiais atvejais:
37.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
37.2. grąžinti sumoms, permokėtoms dėl skaičiavimo klaidų;
37.3. atlyginti žalai, kurią darbuotojas dėl savo kaltės padarė darbdaviui;
37.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;
37.5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai);
37.6. mokant profesinės sąjungos nario mokestį esant rašytiniam darbuotojo prašymui;
38. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.
VIII SKIRSNIS
LIGOS PAŠALPOS MOKĖJIMAS
39. Ligos pašalpa mokama už pirmąsias dvi ligos dienas, sutampančias su darbuotojo darbo grafiku. Mokama ligos pašalpa yra 80 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
40. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.
    III SKYRIUS
LOPŠELYJE-DARŽELYJE PATVIRTINTŲ PAREIGYBIŲ DARBO APMOKĖJIMO SĄLYGOS
I SKIRSNIS
PAREIGINĖS ALGOS NUSTATYMO LOPŠELIO-DARŽELIO DARBUOTOJAMS KRITERIJAI
41. Lopšelio-darželio direktorius, nustatydamas pareiginės algos koeficientą darbuotojams, atsižvelgia į Lopšeliui-darželiui skirtas lėšas.
42. Lopšelio-darželio direktorius įsakymu tvirtina Lopšelio-darželio pareigybių sąrašą, pareigybių lygius ir pareigybių aprašus.
43. A1 lygio pareigybėms pareiginės algos koeficientas didinamas 20 proc.
44. Lopšelio-darželio mokytojų, pagalbos mokiniui specialistų kvalifikacinės kategorijos nustatomos Švietimo, mokslo ir sporto ministro nustatyta tvarka.
45. Lopšelyje-darželyje patvirtintų pareigybių darbo apmokėjimas:
45.1. Lopšelio-darželio direktorius:
45.1.1. Biržų rajono savivaldybės mero potvarkiu direktoriui nustatomas fiksuotas mėnesinis darbo užmokesčio dydis, kurio mokėjimo tvarka sureguliuojama darbo sutartyje;
45.1.2. pareiginė alga nustatoma vadovaujantis Biržų rajono savivaldybės švietimo įstaigų vadovų darbo apmokėjimo sistema.
45.2. Lopšelio-darželio direktoriaus pavaduotojas ugdymui:
45.2.1. Lopšelio-darželio direktorius pavaduotojui ugdymui nustato fiksuotą mėnesinį darbo užmokesčio dydį;
45.2.2. pareiginė alga nustatoma vadovaujantis DAĮ 2 priedu atsižvelgiant į pedagoginio darbo stažą, mokinių skaičių įstaigoje ir veiklos sudėtingumą;
45.2.3. vadovaujantis DAĮ 2 priedu, direktoriaus pavaduotojui ugdymui pareiginės algos koeficientas didinamas dėl veiklos sudėtingumo:
45.2.3.1. 5 proc. direktoriaus pavaduotojui ugdymui, atsakingam už vaikų, turinčių specialiųjų ugdymosi poreikių, ugdymo organizavimą, jeigu įstaigoje ugdoma (mokoma) 10 ar daugiau vaikų, turinčių didelių ir labai didelių specialiųjų ugdymosi poreikių;
45.2.3.2. 5 proc. direktoriaus pavaduotojui ugdymui, jeigu įstaigoje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo ikimokyklinio ugdymo programos pradžios Lietuvos Respublikoje.
46. Pareiginė alga nustatoma vadovaujantis DAĮ 2 priedu, atsižvelgiant į pedagoginio darbo stažą, (pedagoginis darbo stažas tikslinamas kiekvienų metų rugsėjo 1 d. ir sausio 1 d.), kvalifikacinę kategoriją ir veiklos sudėtingumą. Fiksuotas mėnesinis darbo užmokestis mokamas:
46.1. priešmokyklinio ugdymo mokytojui;
46.2. ikimokyklinio ugdymo mokytojui;
46.3. logopedui;
46.4.  socialiniam pedagogui;
46.5.  specialiajam pedagogui;
46.6.  psichologui;
46.7. meninio ugdymo mokytojui.
47. Vadovaujantis DAĮ 2 dėl veiklos sudėtingumo didinami 5–15 procentų mokytojams, dirbantiems pagal ikimokyklinio ar priešmokyklinio ugdymo programą, ir meninio ugdymo mokytojams, dirbantiems pagal ikimokyklinio ir (arba) priešmokyklinio ugdymo programas:

47.1. didinami 5 %,  jeigu grupėje ugdomi 2 ar daugiau mokinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
47.2. didinami 10 %, jeigu grupėje ugdomi 4–5 ugdytiniai, turintys didelių ar labai didelių specialiųjų ugdymosi  poreikių;
47.3. didinami 15 %, jeigu grupėje ugdomi 6-9 ugdytiniai, turintys didelių ar labai didelių specialiųjų ugdymosi  poreikių;
 47.4. didinami 5 %,  jeigu grupėje ugdomas vienas ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio (mokinių) mokymosi pradžios Lietuvos Respublikoje; 
48. Vadovaujantis DAĮ 2 priedo 25 ir 29 punktais logopedui, specialiajam pedagogui, socialiniam pedagogui, psichologui pareiginės algos koeficientas dėl veiklos sudėtingumo:
48.1. didinami 5 %, jei dirba su 1–3 vaikais, turinčiais didelių ar labai didelių specialiųjų poreikių;
48.2. didinami 10 %, jei dirba su 4–5 vaikais, turinčiais didelių ar labai didelių specialiųjų poreikių;

48.3.  didinami 15 %, jei dirba su 6–9 vaikais, turinčių didelių ar labai didelių specialiųjų poreikių;
48.4.  didinami 20 %, jei dirba su 10 ir daugiau vaikų, turinčių didelių ar labai didelių specialiųjų poreikių;
48.5.  didinami 15 – 30 % procentais (priklausomai nuo turimų lėšų ir mokinių skaičiaus) gali būti didinami logopedui, specialiajam pedagogui, socialiniam pedagogui, psichologui, jei jie dirba su didesniu mokinių skaičiumi nei priklauso vienai pareigybei;

48.6.  psichologui (A1 lygio pareigybės) pareiginės algos koeficientas didinamas 20 proc.
49. Lopšelio-darželio specialistų (A ir B lygio) ir kvalifikuotų darbuotojų (C lygis) pareiginės algos pastovioji dalis priklauso nuo pareigybės lygio ir profesinio darbo patirties, koeficientas nustatomas pagal DAĮ 1 priedą.
50.  Gali būti didinamas iki 30 proc. už:
50.1. 1–10 proc. už ilgalaikių projektų, turinčių finansinę naudą įstaigai, įgyvendinimą, su jais susijusių duomenų apdorojimą ir ataskaitų apie projektų įgyvendinimą rengimą.

50.2. 10-20% už koordinavimą ir paraiškų teikimą „Erasmus+“ programos bei dalyvavimo joje kaip partneriai.

50.3. 20-30% už ilgalaikių tarptautinių projektų, finansuojamų Europos Sąjungos lėšomis, koordinavimą, įgyvendinimą ir paraiškų teikimą, kurie teikia finansinę, tiek švietėjišką vertę darželio bendruomenei.

50.4. Jei darbuotojas pateikia kelias paraiškas ir (ar) dalyvauja keliuose projektuose bei juos koordinuoja, priemokos dydį nustato darbdavys, atsižvelgdamas į įstaigos biudžeto galimybes. Net ir darbuotojui atitinkant visus 50 punkte nurodytus tris kriterijus, priemokos dydis negali viršyti 30 procentų.
51. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai darbo užmokesčio sistemai.
52.  Darbuotojui įgijus aukštesnę kvalifikaciją, Lopšelio-darželio direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Lopšelio-darželio darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.
II SKIRSNIS
DARBUOTOJŲ VEIKLOS VERTINIMAS
53. Lopšelio-darželio direktoriaus pavaduotojo ugdymui, ūkvedžio, specialistams (A2 ir B lygio), kvalifikuotiems darbuotojams (C lygis) pareiginės algos kintamoji dalis nustatoma atlikus kasmetinį darbuotojų vertinimą:
53.1. darbuotojų kasmetinio veiklos vertinimo tikslas – įvertinti darbuotojų (išskyrus D lygio pareigybės darbuotojus, mokytojus ir pagalbos mokiniui specialistus), praėjusių kalendorinių metų veiklą pagal nustatytas metines užduotis, siektinus rezultatus, jų vertinimo rodiklius ir gebėjimus atlikti pareigybės aprašyme nustatytas funkcijas;
53.2. Lopšelio-darželio direktoriaus pavaduotojo ugdymui veikla vertinama vadovaujantis atitinkamai Lietuvos Respublikos kultūros švietimo, mokslo ir sporto ministro patvirtintu atitinkamos srities kultūros ir meno darbuotojų ir švietimo įstaigų vadovų, jų pavaduotojų ugdymui, ugdymą organizuojančių skyrių vedėjų veiklos vertinimo tvarkos aprašu. Kitų darbuotojų praėjusių kalendorinių metų veiklą vertinama vadovaujantis Vyriausybės ar jos įgaliotos institucijos patvirtintu Biudžetinių įstaigų darbuotojų veiklos vertinimo tvarkos aprašu;
53.3. metinės užduotys, susijusios su darbo funkcijomis, siektini rezultatai ir jų vertinimo rodikliai darbuotojui turi būti nustatyti kiekvienais metais iki kovo 1 dienos;  darbuotojui, kurio darbo Lopšelyje-darželyje pradžia arba perkėlimo į kitas pareigas data yra ne vėlesnė nei spalio 1 d. arba grįžusiam iš atostogų vaikui prižiūrėti – einamaisiais metais per mėnesį nuo darbo įstaigoje pradžios, perkėlimo arba grįžimo į pareigas dienos. Darbuotojui, kurio darbo Lopšelyje-darželyje pradžios arba perkėlimo į kitas pareigas data yra vėlesnė nei spalio 1 d. metinės užduotys, siektini rezultatai ir jų vertinimo rodikliai einamiesiems metams nenustatomi. Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti pakeisti arba papildyti, bet ne vėliau kaip iki spalio 1 d.;
53.4. metines užduotis, siektinus rezultatus ir jų vertinimo rodiklius Lopšelio-darželio darbuotojams, nustato ir kasmetinį veiklos vertinimą atlieka Lopšelio-darželio direktorius;
53.5. Darbuotojų praėjusių metų veikla gali būti įvertinama:
53.5.1. viršijanti lūkesčius;
53.5.2. atitinkanti lūkesčius;
53.5.3. iš dalies atitinkanti lūkesčius; 
53.5.4. neatitinkanti lūkesčių.
54. Jeigu Lopšelio-darželio darbuotojo veikla įvertinama kaip viršijanti lūkesčius, direktoriaus rašytiniu motyvuotu pasiūlymu biudžetinės įstaigos darbuotoją į pareigas priimančio asmens sprendimu:

1) Lopšelio-darželio darbuotojui, pagal darbo apmokėjimo sistemą, gali būti nustatomas ne mažiau kaip 0,06 didesnis, kuri negali viršyti nustatyto 
2) direktoriaus pavaduotojui ugdymui, gali būti nustatomas ne mažiau kaip 0,06 didesnis pareiginės algos koeficientas, kuris negali viršyti DAĮ 2 priede nustatyto pareiginės algos koeficiento (įskaitant padidinimą dėl veiklos sudėtingumo), padauginto iš 1,4, arba 
3) darbuotojui darbo apmokėjimo sistemoje nustatyta tvarka gali būti taikoma viena ar kelios  DAĮ įstatymo 10 straipsnio 2 dalies 2 - 6 punktuose nustatytos skatinimo priemonės, arba 
4) Lopšelio-darželio darbuotojas gali būti perkeliamas į aukštesnes pareigas toje pačioje įstaigoje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba 
5) Lopšelio-darželio darbuotojui gali būti taikomos kitos biudžetinėje įstaigoje nustatytos skatinimo priemonės, arba pagal darbo apmokėjimo sistemą nustatomas ne mažiau kaip 0,06 didesnis pareiginės algos koeficientas, kuris negali viršyti nustatyto didžiausio to pareigybių lygmens (pakopos), į kurį darbuotojas perkeliama, pareigybių pareiginės algos koeficiento.
6) Lopšelio-darželio darbuotoją perkeliant į žemesnes pareigas, jam pagal įstaigos darbo apmokėjimo sistemą gali būti nustatomas ne mažiau kaip 0,06 ir ne daugiau kaip 0,18 mažesnis pareiginės algos koeficientas, kuris negali būti mažesnis kaip nustatytas mažiausias to pareigybių lygmens (pakopos), į kurį darbuotojas perkeliamas, pareigybių pareiginės algos koeficientas;
55. Jeigu Lopšelio-darželio darbuotojo veikla įvertinama kaip atitinkanti lūkesčius, jo teisinė padėtis nesikeičia ir jo veiklos vertinimas baigiamas, išskyrus atvejus, kai darbuotojas nesutinka su direktoriaus pateiktu veiklos vertinimu.
56. Jeigu Lopšelio-darželio darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau Lopšelio-darželio darbuotojui gali būti nustatomas kvalifikacijos tobulinimas.
57. Kai Lopšelio-darželio darbuotojo veikla įvertinama kaip neatitinkanti lūkesčių, direktoriaus rašytiniu motyvuotu pasiūlymu biudžetinės įstaigos darbuotoją į pareigas priimančio asmens sprendimu:
1) darbuotojui, atsižvelgiant į darbo apmokėjimo sistemos nuostatas, gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas, o pavaduotojui ugdymui, taikant 0,1 mažesnį pareiginės algos koeficientą, arba
2) darbuotojas gali būti perkeliamas į žemesnes pareigas, jeigu tai neprieštarauja Viešųjų ir privačių interesų derinimo įstatymo 23 straipsniui (Lopšelio-darželio darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas), arba
3) gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus biudžetinės įstaigos darbuotojo veiklos gerinimo plano terminui, Lopšelio-darželio darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
58. Neeilinis Lopšelio-darželio darbuotojo veiklos vertinimas DAĮ 9 straipsnio 13 dalyje nustatyta tvarka atliekamas įstaigos darbuotoją į pareigas priimančio asmens sprendimu šiais atvejais:
1) direktoriaus rašytiniu motyvuotu pasiūlymu, susijusiu su Lopšelio-darželio darbuotojo veiklos rezultatais;
2) Lopšelio-darželio darbuotojo prašymu nustatyti jam didesnį pareiginės algos koeficientą;
3) Lopšelio-darželio darbuotojo prašymu perkelti jį į aukštesnes (išskyrus direktoriaus ar jo pavaduotojo ugdymui) pareigas;
4) jeigu Lopšelio-darželio darbuotojo veikla buvo įvertinta kaip neatitinkanti lūkesčių ir buvo sudarytas jo veiklos gerinimo planas.
59. Neeilinis Lopšelio-darželio veiklos vertinimas gali būti atliekamas DAĮ 9 straipsnio 12 dalyje nustatytais atvejais ne dažniau kaip vieną kartą per kalendorinius metus, jeigu nuo Lopšelio-darželio darbuotojo eilinio veiklos vertinimo praėjo ne mažiau kaip 6 mėnesiai, išskyrus atvejus, kai yra nustatytas trumpesnės trukmės Lopšelio-darželio darbuotojo veiklos gerinimo planas arba kai  darbuotojas ne trumpiau kaip 6 mėnesius per kalendorinius metus ėjo pareigas Lopšelyje-darželyje, kuriame vertinama jo veikla.
60. Lopšelio-darželio darbuotojų pareiginę algą sudaro pastovioji ir kintamoji dalys (iki 2024 metų veiklos vertinimo) ir tik pastovioji dalis (po 2025 metų veiklos vertinimo).
61. Lopšelio-darželio darbuotojas, nesutinkantis su direktoriaus pateiktu veiklos vertinimu, turi teisę kreiptis į darbuotoją į pareigas priimantį asmenį prašydamas įvertinti, ar veiklos vertinimas objektyvus ir pagrįstas. Jeigu Lopšelio-darželio darbuotoją į pareigas priimantis asmuo padaro išvadą, kad darbuotojo veikla įvertinta neobjektyviai ir nemotyvuotai, darbuotojo tiesioginis vadovas atlieka pakartotinį darbuotojo veiklos vertinimą. Lopšelio-darželio darbuotoją į pareigas priimančio asmens išvada dėl darbuotojo veiklos vertinimo objektyvumo ir pagrįstumo gali būti skundžiama darbo ginčų nagrinėjimo tvarka.
IV SKYRIUS BAIGIAMOSIOS NUOSTATOS
62. Darbuotojų darbo užmokesčio dydis tikslinamas kiekvienais metais ir /ar pasikeitus teisės aktams, atitinkamai sistema peržiūrima ne rečiau kaip kartą per metus arba pasikeitus teisės aktams.
63. Sistema patvirtinta konsultuojantis su Lopšelio-darželio darbuotojais, laikantis lyčių lygybės ir nediskriminavimo kitais pagrindais principų.
64. Darbuotojai su šia sistema susipažįsta Biržų lopšelio-darželio „Drugelis“ interneto svetainėje www.lddrugelis.lt; ir privalo laikytis joje nustatytų reikalavimų, bei vykdydami savo darbo funkcijas, vadovautis Sistemoje nustatytais principais.
65. Lopšelio-darželio direktorius, suderinęs su darbuotojų atstovais, turi teisę iš dalies arba visiškai pakeisti šią sistemą. Apie sistemos pakeitimus darbuotojai informuojami, o su pakeitimais patys susipažįsta Biržų lopšelio-darželio „Drugelis“ interneto  svetainėje www.lddrugelis.lt. 


Biržų lopšelio-darželio „Drugelis“ darbo apmokėjimo sistemos 
1 priedas
DARBUOTOJŲ PAREIGINĖS ALGOS KOEFICIENTAI
1. Ikimokyklinio ugdymo ir meninio ugdymo mokytojų pareiginės algos koeficientai (pareiginės algos (atlyginimo) baziniais dydžiais):
	Kvalifikacinė 
kategorija 
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis mokytojas
	
	1,3073
	1,3117
	1,3176
	1,3704
	1,3776
	1,3834

	Mokytojas metodininkas
	
	
	1,3967
	1,4216
	1,4669
	1,4730
	1,4832

	Mokytojas ekspertas
	
	
	1,5872
	1,6136
	1,6547
	1,6620
	1,6693


1.1. Darbo laikas per savaitę:
1.2. Mokytojų, dirbančių pagal ikimokyklinio ugdymo programą, darbo laikas per savaitę yra 36 valandos, iš jų 30 valandų skiriama tiesioginiam darbui su mokiniais, 6 valandos – netiesioginiam darbui su mokiniais (ugdomosioms veikloms planuoti ir joms parengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvausiančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).
1.3. Meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, darbo laikas per savaitę yra 36 valandos, iš jų 24 valandos skiriamos tiesioginiam darbui su mokiniais, 12 valandų – netiesioginiam darbui su mokiniais (ugdomosioms veikloms planuoti ir joms parengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvausiančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).

2. Priešmokyklinio ugdymo mokytojų pareiginės algos koeficientai (pareiginės algos (atlyginimo) baziniais dydžiais):

	Kvalifikacinė 
kategorija 
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis mokytojas
	
	1,3073
	1,3117
	1,3176
	1,3704
	1,3776
	1,3834

	Mokytojas metodininkas
	
	
	1,3967
	1,4216
	1,4669
	1,4730
	1,4832

	Mokytojas ekspertas
	
	
	1,5872
	1,6136
	1,6547
	1,6620
	1,6693


2.1.  Darbo laikas per savaitę:
2.2. Mokytojų, dirbančių pagal priešmokyklinio ugdymo programą, darbo laikas per savaitę yra 36 valandos, iš jų 30 valandų skiriama tiesioginiam darbui su mokiniais, 6 valandos – netiesioginiam darbui su mokiniais (ugdomosioms veikloms planuoti ir joms parengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvausiančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).
3. Specialiųjų pedagogų, logopedų ir karjeros specialistų pareiginės algos koeficientai (pareiginės algos (atlyginimo) baziniais dydžiais) :
	Kvalifikacinė

kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 

iki 5
	nuo daugiau kaip 5 

iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, judesio korekcijos specialistas, karjeros specialistas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas
	
	1,3073
	1,3117
	1,3176
	1,3704
	1,3776
	1,3834

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas
	
	
	1,3967
	1,4216
	1,4669
	1,4730
	1,4832

	Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas
	
	
	1,5872
	1,6136
	1,6547
	1,6620
	1,6693


3.1. Darbo laikas per savaitę:

3.2. specialiųjų pedagogų, logopedų, surdopedagogų ir tiflopedagogų, dirbančių mokyklose, socialinės globos įstaigose, skirtose vaikams, sutrikusio vystymosi kūdikių namuose su ikimokyklinio ir priešmokyklinio amžiaus vaikais, – 36 valandos, iš jų 22 valandos skiriamos tiesioginiam darbui su vaikais, mokiniais (vaikų, mokinių specialiesiems ugdymosi poreikiams įvertinti, specialiosioms pratyboms vesti), 14 valandų – netiesioginiam darbui su vaikais, mokiniais (veikloms planuoti ir joms pasirengti, dokumentams rengti, bendradarbiauti su mokytojais, kitais ugdymo procese dalyvaujančiais asmenimis, vaikų, mokinių tėvais (globėjais, rūpintojais) ugdymo ir (ar) švietimo pagalbos klausimais ir kt.);

4. Psichologų ir socialinių pedagogų pareiginės algos koeficientai (pareiginės algos (atlyginimo) baziniais dydžiais):
	Kvalifikacinė

kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Psichologo asistentas, specialusis pedagogas, logopedas, surdopedagogas, tiflopedagogas, socialinis pedagogas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas
	
	1,3073
	1,3117
	1,3176
	1,3704
	1,3776
	1,3834

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas
	
	
	1,3967


	1,4216
	1,4669
	1,4730
	1,4832

	Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas, pirmos kategorijos psichologas
	
	
	1,5872
	1,6136
	1,6547
	1,6620
	1,6693


4. 1. Darbo laikas per savaitę:
4.2. Mokyklose (išskyrus aukštąsias mokyklas) dirbančių psichologų asistentų, psichologų, socialinių pedagogų ir pedagoginėse psichologinėse tarnybose bei švietimo pagalbos tarnybose dirbančių psichologų asistentų, psichologų, socialinių pedagogų, specialiųjų pedagogų, logopedų, surdopedagogų ir tiflopedagogų darbo laikas per savaitę yra 36 valandos. Ne daugiau kaip 60 procentų šių darbuotojų darbo laiko skiriama tiesioginiam švietimo pagalbos darbui: vaikų, mokinių švietimo pagalbos ir (arba) specialiesiems ugdymosi poreikiams įvertinti, vaikams, mokiniams, jų tėvams (globėjams, rūpintojams) konsultuoti, taip pat Lietuvos Respublikos švietimo įstatymo 231 straipsnio 4 dalyje nustatytais atvejais – mokytojams ir kitiems švietimo įstaigos darbuotojams konsultuoti, vesti jiems užsiėmimus, o kita jų darbo laiko dalis skiriama netiesioginiam švietimo pagalbos darbui: veikloms planuoti ir joms pasirengti, dokumentams rengti, bendradarbiauti su mokytojais, vaikų, mokinių tėvais (globėjais, rūpintojais), kitais asmenimis ugdymo ir (arba) švietimo pagalbos klausimais ir kt.

5. Direktoriaus pavaduotojų ugdymui pareiginės algos koeficientai (pareiginės algos (atlyginimo) baziniais dydžiais):

	Mokinių skaičius
	Pareiginės algos koeficientai

	
	Pedagoginio darbo stažas (metais)

	
	iki 10
	nuo daugiau kaip 10 iki 15
	daugiau kaip 15

	iki 500
	2,2778
	2,2827
	2,2856

	501 ir daugiau
	2,2920
	2,3235
	2,3568


5.1. Ikimokyklinio ugdymo mokyklų direktoriaus pavaduotojų ugdymui pareiginės algos koeficientai nustatomi atsižvelgiant į vaikų skaičių einamųjų metų rugsėjo 1 dieną, išskyrus mokyklas, skirtas mokiniams, dėl įgimtų ar įgytų sutrikimų (elgesio ir emocijų ar sveikatos problemų) turintiems didelių ar labai didelių specialiųjų ugdymosi poreikių.
6. Mokinio padėjėjų (darbui su specialiųjų ugdymosi poreikių vaikais) pareiginės algos koeficientai (pareiginės algos (atlyginimo) baziniais dydžiais):
	Pareigybės lygis
	Pareiginės algos koeficientai

	
	Profesinio darbo patirtis (metais)

	
	Iki 2
	Nuo daugiau kaip 2 iki 5
	Nuo daugiau kaip
5 iki 10
	Daugiau kaip10

	C
	071–0,92
	071–1,03
	0,71–1,14
	0,71–1,25


7.  C lygio darbuotojų pareiginės algos koeficientai:

	Pareigybės lygis
	Pareiginės algos koeficientai

	
	Profesinio darbo patirtis (metais)

	
	Iki 2
	Nuo daugiau kaip 2 iki 5
	Nuo daugiau kaip
5 iki 10
	Daugiau kaip10

	C
	0,71–0,84
	0,71–0,94
	0,71–1,04
	0,71–1,14


8.  B lygio darbuotojų pareiginės algos koeficientai(pareiginės algos (atlyginimo) baziniais dydžiais):
	Pareigybės lygis
	Pareiginės algos koeficientai

	
	Profesinio darbo patirtis (metais)

	
	Iki 2
	Nuo daugiau kaip 2
iki 5
	Nuo daugiau kaip
5 iki 10
	Daugiau kaip10

	B
	0,73–1,10
	0,73–1,15
	0,73–1,20
	0,73–1,27


9. Lopšelio-darželio (A ir B lygio) ir kvalifikuotų darbuotojų (C lygio) pareiginės algos minimalus koeficientas nustatomas vadovaujantis DAĮ 1 priedu, o maksimalūs koeficientai nustatomi pagal pareigybės lygį ir profesinio darbo patirtį (metais). Konkretus pareiginės algos koeficientas, nustatomas specialistams ir kvalifikuotiems darbuotojams, priklauso nuo išsilavinimo, veiklos sudėtingumo, atsakomybės ir savarankiškumo lygio, turimų papildomų žinių ir įgūdžių, svarbių einamoms pareigoms ir yra ne mažesnis kaip iki 2023-12-31 mokėtas atlygis be kintamosios dalies.

10. Lopšelio-darželio darbuotojui, vykdančiam dalį kitų darbuotojų (B, C lygio, išskyrus pedagoginių pareigybių) funkcijų, kai darbo funkcija atliekama tuo pačiu darbo metu kaip pagrindinė darbo funkcija, mokama:

10.1. 20 procentų pareiginės algos dydžio priemoka iki 1 mėnesio pavadavimą;

10.2. 30 procentų pareiginės algos dydžio priemoka už pavadavimą nuo 2 iki 6 mėnesių;

10.3. priklausomai nuo atliekamų funkcijų pobūdžio 40 procentų – vaduojant ilgiau nei 6 mėnesius.
11. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai sistemai.

12. Darbuotojui įgijus aukštesnę kvalifikaciją, Lopšelio-darželio direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Lopšelio-darželio darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.
Konsultacijos su darbuotojų atstovais, t. y. Biržų lopšelio-darželio „Drugelis“ darbo taryba, pravestos 2026 m. rugsėjo 1 d. (Darbo tarybos protokolo Nr. 6).

